Ob primerjavi električnega kamina s kaminom na drva je prva stvar, ki nam pride na misel, zagotovo to, da električni kamin ob izpadu elektrike ne bo deloval. S tem pri kaminu na drva ne bomo imeli težav, saj za svoje delovanje ne potrebuje električne energije. Je pa zagotovo ena od slabosti kamina na drva to, da je kurišče in dimnik potrebno redno čistiti ter odstraniti saje. Pri električnem s tem ne boste imeli težav, saj ne potrebuje dimnika. Glede cene lahko rečemo, da je električni kamin okvirno cenejši kot kamin na drva. Prav tako pri električnem ne onesnažujemo okolja, med tem kot pri kaminu na drva ob izgorevanju polen nastaja dim.Toda nič ni bolj romantičnega in udobnega kot opazovati, kako gorijo drva v kaminu, med tem ko uživamo v udobju svojega doma. Seveda nas tudi električni kamin dobro ogreje, a vendar ne moremo uživati ob romantičnem opazovanju pravega ognja.